২০১১ সালের বিশ্বকাপ ফাইনাল। শ্রীলঙ্কার বোলার নুয়ান কুলশেখরাকে মাঠের বাইরে ফেলে ভারতকে বিশ্বকাপ এনে দেন মহেন্দ্র সিংহ ধোনি।

এই বিষয়ে অন্যান্য খবর

‘কুল’ ধোনি হঠাৎ ‘হট’, রেগে গিয়ে বকা তারকা ক্রিকেটারকে, দেখুন ভিডিও


‘ফিনিশার’ হিসেবে বিখ্যাত মাহি। ইনিংসের শেষের দিকে ব্যাট হাতে ঝড় তুলতেই দেখা গিয়েছে ধোনিকে। দর্শকরা এভাবেই চিনে এসেছেন ধোনিকে। শেষের দিকে মারমুখী হয়ে ওঠেন বলেই ‘রাঁচির রাজপুত্র’কে ‘ফিনিশার’ বলা হতো। 
এখন অবশ্য ধোনি অতীতের ছায়া। ব্যাট হাতে আগের মতো ঝলসে উঠতে পারছেন না। তার জন্য তিনি কম সমালোচিতও হচ্ছেন না। নিন্দুকরা নখ-দাঁত বের করছেন। রক্তাক্ত হচ্ছেন তিনি। 
টি টোয়েন্টি থেকে বাদ দেওয়া হয়েছে ধোনিকে। যদিও উইকেটকিপারের গ্লাভস পরে পুরনো ধোনিকেই দেখা যাচ্ছে। কিন্তু সেটা আর দেখে কে! সবাই তো ধোনির ব্যাটিং দেখতেই মাঠ ভরান। ‘ফিনিশার’ ধোনিকেই সবাই দেখতে চান। 
এ হেন ধোনির রয়েছে একটি রেকর্ড। যা বিশ্বের কোনও ক্রিকেটারেরই নেই। কী সেই রেকর্ড? ধোনি হলেন বিশ্বের একমাত্র ক্রিকেটার, যিনি ২৪ বার শেষ বলে ছক্কা হাঁকিয়ে জিতিয়েছেন দলকে। এহেন রেকর্ড বিশ্বক্রিকেটের কোনও ক্রিকেটারেরই নেই। পরিসংখ্যান বলছে, রান তাড়া করতে নেমে ১৩ বার শেষ বলে ছক্কা মারার নজির রয়েছে ধোনির। আর প্রথমে ব্যাট করতে নেমে ১১বার শেষ বলে ছক্কা হাঁকিয়েছেন ধোনি। ধোনি-যুগ শেষ হতে চলল। কবে শেষ হবে, সেটাই এখন দেখার। কথায় বলে, রেকর্ড তৈরি হয়, ভাঙার জন্যই। ধোনির এমন রেকর্ড কবে ভাঙবে সেটাও দেখার।